** Αρ.Πρωτ.:401426**

**ΓΕΝ. Δ/ΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΗΣ, Ημ/νία:11/10/21**

**ΤΕΧΝΙΚΩΝ ΥΠΗΡΕΣΙΩΝ ΚΑΙ ΣΤΕΓΑΣΗΣ**

**Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ**

Ταχ. Δ/νση : Ακαδημίας 22, Αθήνα

 ΤΚ: 106 71

Πληροφορίες :Καρίνου Ελένη, Γεροχρήστου Χριστίνα

e-mail karinou@efka.gov.gr

 gerochristou@efka.gov.gr

**ΑΝΑΚΟΙΝΩΣΗ υπ' αριθμ. ΣΜE 1/2021**

**για την πρόσληψη προσωπικού με σύναψη ΣΥΜΒΑΣΗΣ ΜΙΣΘΩΣΗΣ ΕΡΓΟΥ**

**Ο ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ (e-ΕΦΚΑ)**

**Έχοντας υπόψη:**

1. Τις διατάξεις του άρθρου 6 του **Ν. 2527/1997**, όπως έχουν τροποποιηθεί και ισχύουν.
2. Τις διατάξεις των άρθρων 40 και 41 του **Ν. 4765/2021**, ως ισχύουν.
3. Τις διατάξεις του **Ν. 3852/2010** «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (ΦΕΚ 87 Α), όπως έχουν τροποποιηθεί και ισχύουν.
4. Τις διατάξεις του άρθρου 20 «Αποκλειστική προθεσμία για τη σύναψη συμβάσεων εκτάκτου προσωπικού» **του Ν. 4305/2014** (ΦΕΚ 237/Α΄/31-10-2014), όπως αντικαταστάθηκε από το άρθρο 52 του **Ν. 4554/2018** και ισχύει.
5. Τις διατάξεις του άρθρου 186 του **Ν. 4635/2019** «Επενδύω στην Ελλάδα και άλλες διατάξεις», όπως ισχύει. (ΦΕΚ 167 Α΄).
6. Τον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 94/46/ΕΚ (Γενικός Κανονισμός για την Προστασίας των Δεδομένων), καθώς και τις διατάξεις του νόμου του Ελληνικού Κοινοβουλίου 4624/2019 (ΦΕΚ 137/Α΄) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις.»
7. Το **Π.Δ.8/2019** (ΦΕΚ 8/τ.Α΄/23-01-2019) περί Οργανισμού του Ενιαίου Φορέα Κοινωνικής Ασφάλισης όπως ισχύει κατόπιν τροποποίησης και συμπλήρωσής του από τον Ν. 4670/2021 με τον οποίο μετονομάστηκε σε Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ).
8. Τις υπ’ αρ. **95/Συν.8/04-03-2021** (ΑΔΑ:Ω3ΟΖ46ΜΑΠΣ-ΔΔ6) και **159/Συν.13/08-04-21** (ΑΔΑ:9ΣΑΦ46ΜΑΠΣ-ΝΝ6) αποφάσεις Διοικητικού Συμβουλίου e-ΕΦΚΑ για πρόσληψη προσωπικού με σύμβαση μίσθωσης έργου.
9. Την υπ’ αριθμ. **50970/15-07-2021** (ΦΕΚ 3196/τ.Β΄/21-07-2021) Κοινή Απόφαση Υπουργών Εργασίας και Κοινωνικών Υποθέσεων & Εσωτερικών περί Σύναψης συμβάσεων μίσθωσης έργου με εκατό (100) άτομα ΠΕ κατηγορίας, ειδικότητας Συνεργατών, από τον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ).
10. Την υπ’ αριθμ. πρωτ. **ΔΙΠΑΑΔ/Φ.ΕΓΚΡ./55/9418/ΟΡΘΗ ΕΠΑΝΑΛΗΨΗ ΤΗΣ 19-10-2021** Απόφαση της Επιτροπής της παρ. 1 του άρθρου 2 της ΠΥΣ: 33/2006 (Αναστολή διορισμών και προσλήψεων στο Δημόσιο Τομέα, ΦΕΚ 280/Α/28-12-2006), όπως ισχύει.

**Ανακοινώνει**

**Τη σύναψη σύμβασης μίσθωσης έργου με συνολικά εκατό (100) άτομα για την κάλυψη αναγκών του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ), που εδρεύει στην Αθήνα, της Περιφερειακής Ενότητας Κεντρικού Τομέα Αθηνών, με αντικείμενο την εκτέλεση του έργου: «Συνδρομή στην εξέταση και διεκπεραίωση των εκκρεμών αιτημάτων απονομής κύριας σύνταξης, επικουρικής σύνταξης και εφάπαξ παροχής, καθώς και στη διενέργεια των απαραίτητων διαδικασιών για την εκκαθάρισή τους», συνολικής διάρκειας δεκατεσσάρων (14) μηνών. Στο πλαίσιο του έργου αυτού θα απασχοληθεί ανά τόπο εκτέλεσης, ειδικότητα και διάρκεια σύμβασης ο εξής αριθμός ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):**

| **ΠΙΝΑΚΑΣ Α: ΕΠΙΛΟΓΕΣ ΑΠΑΣΧΟΛΗΣΗΣ**  |
| --- |
| **Κωδικός** **απασχόλησης** | **Τόπος εκτέλεσης** | **Ειδικότητα** | **Διάρκεια σύμβασης** | **Αριθμός****ατόμων** |
| **100** | **ΑΘΗΝΑ** **(Δήμος Αθηναίων,****Περιφερειακή Ενότητα Κεντρικού Τομέα Αθηνών)**  | **\*ΠΕ Συνεργατών** | **14 μήνες** | **100** |

**\*ΠΕΡΙΓΡΑΦΗ ΚΑΘΗΚΟΝΤΩΝ**

Τα καθήκοντα των προσλαμβανομένων στις ανωτέρω θέσεις συνίστανται κυρίως στη συνδρομή για την απονομή εκκρεμών συνταξιοδοτικών αιτημάτων κύριας σύνταξης, επικουρικής σύνταξης και εφάπαξ παροχής, καθώς και στη διενέργεια των απαραίτητων διαδικασιών για την εκκαθάρισή τους, δεδομένου ότι η ολοκλήρωση ενός συνταξιοδοτικού φακέλου προϋποθέτει πολλές υποστηρικτικές εργασίες, όπως αλληλογραφία, συνεχής επικοινωνία με υπηρεσίες, ανεύρεση αιτήσεων και αρχείων, καταχώρηση στοιχείων σε πληροφοριακά συστήματα.

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ**  |
| --- |
| **Κωδικός απασχόλησης** | **Τίτλος σπουδών** **και** **λοιπά απαιτούμενα (τυπικά & τυχόν πρόσθετα) προσόντα** |
| **100** | **α)** Πτυχίο ή δίπλωμα Δημόσιας Διοίκησης με κατεύθυνση Δημόσιας Οικονομικής ή Δημόσιας Διοίκησης (το οποίο ίσχυε μέχρι το ακαδημαϊκό έτος 1996-1997) ή Διεθνών και Ευρωπαϊκών Οικονομικών και Πολιτικών Σπουδών (από Μάιο 2008 μετονομάστηκε σε Διεθνών και Ευρωπαϊκών Σπουδών) ή Διεθνών και Ευρωπαϊκών Οικονομικών Σπουδών ή Διεθνών και Ευρωπαϊκών Σπουδών ή Διεθνών, Ευρωπαϊκών και Περιφερειακών Σπουδών ή Διεθνών Οικονομικών Σχέσεων και Ανάπτυξης ή Διοίκησης Επιχειρήσεων ή Διοίκησης Επιχειρήσεων και Οργανισμών ή Διοικητικής Επιστήμης και Τεχνολογίας ή Διαχείρισης Ανθρωπίνων Πόρων και Διοίκησης ή Κοινωνιολογίας ή Κοινωνικής Διοίκησης ή Κοινωνικής Διοίκησης και Πολιτικής Επιστήμης: Εισαγωγική Κατεύθυνση: α) Πολιτικής Επιστήμης β) Κοινωνικής Διοίκησης με κατεύθυνση Κοινωνικής Διοίκησης και Πολιτικής ή Κοινωνικής Πολιτικής ή Μεσογειακών Σπουδών με κατεύθυνση Διεθνών Σχέσεων και Οργανισμών ή Λογιστικής και Χρηματοοικονομικής ή Λογιστικής Χρηματοοικονομικής και Ποσοτικής Ανάλυσης ή Νομικής ή Οικονομικής Επιστήμης ή Οικονομικής και Περιφερειακής Ανάπτυξης ή Οικονομικών Επιστημών ή Οργάνωσης και Διοίκησης Επιχειρήσεων ή Περιφερειακής και Οικονομικής Ανάπτυξης ή Πολιτικής Επιστήμης ή Πολιτικής Επιστήμης και Δημόσιας Διοίκησης ή Πολιτικής Επιστήμης και Ιστορίας ή Πολιτικών Επιστημών ή Πολιτικής Επιστήμης και Διεθνών Σπουδών ή Πολιτικής Επιστήμης και Διεθνών Σχέσεων ή Πολιτικών Θεσμών και Διεθνών Σχέσεων (από 2006 μετονομάστηκε σε Πολιτικής Επιστήμης και Διεθνών Σχέσεων) ή Στατιστικής ή Στατιστικής και Αναλογιστικής Επιστήμης ή Στατιστικής και Ασφαλιστικής Επιστήμης ή Στατιστικής και Αναλογιστικών - Χρηματοοικονομικών Μαθηματικών ή Στατιστικής και Ασφαλιστικής Επιστήμης ή Μαθηματικών ή ισότιμος τίτλος σχολών της ημεδαπής ή αλλοδαπής αντίστοιχης ειδικότητας. **β)** Γνώση χειρισμού Η/Υ στα αντικείμενα: (i) επεξεργασίας κειμένων, (ii) υπολογιστικών φύλλων, (iii) υπηρεσιών διαδικτύου. **γ)** Καλή γνώση της Αγγλικής γλώσσας. |

Οι υποψήφιοι/ες πρέπει να είναι ηλικίας από 18 έως 65 ετών.

**ΒΑΘΜΟΛΟΓΗΣΗ ΚΡΙΤΗΡΙΩΝ**

Η σειρά κατάταξης μεταξύ των υποψηφίων καθορίζεται με βάση τα ακόλουθα κριτήρια:

1. **ΧΡΟΝΟΣ ΑΝΕΡΓΙΑΣ**

**1α. ΧΡΟΝΟΣ ΣΥΝΕΧΟΜΕΝΗΣ ΑΝΕΡΓΙΑΣ (200 μονάδες για 4 μήνες ανεργίας και 60 μονάδες ανά μήνα ανεργίας άνω των 4 μηνών, με ανώτατο όριο τους 18 μήνες)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| μήνες | 1 | 2 | 3 | 4 | 5 | 6 | 7 | 8 | 9 | 10 | 11 | 18 και άνω |
| μονάδες | 0 | 0 | 0 | 200 | 260 | 320 | 380 | 440 | 500 | 560 | 620 | 1040 |

**1β. ΧΡΟΝΟΣ ΜΗ ΣΥΝΕΧΟΜΕΝΗΣ ΑΝΕΡΓΙΑΣ ΤΟΥΣ ΤΕΛΕΥΤΑΙΟΥΣ18 ΜΗΝΕΣ (40 μονάδες ανά μήνα ανεργίας , με ανώτατο όριο τους 9 μήνες)**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| μήνες | 1 | 2 | 3 | 4 | 5 | 6 | 7 | 8 |

|  |
| --- |
| 9 και άνω36036360 |
|  |
|  |
| 1040 |

 |  |  |
| μονάδες | 40 | 80 | 120 | 160 | 200 | 240 | 280 | 320 |  360 |  |  |  |

**2. ΠΟΛΥΤΕΚΝΟΣ ΓΟΝΕΑΣ ΚΑΙ ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ (300 μονάδες)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

 **3. ΤΡΙΤΕΚΝΟΣ ΓΟΝΕΑΣ ΚΑΙ ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ (200 μονάδες)**

 **4. ΜΟΝΟΓΟΝΕΑΣ Η΄ ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ (100 μονάδες )**

 **5. ΑΝΗΛΙΚΑ ΤΕΚΝΑ ( 50 μονάδες για καθένα με ανώτατο όριο τα 6 τέκνα)**

|  |  |  |  |  |  |  |
| --- | --- | --- | --- | --- | --- | --- |
| αριθμός τέκνων | 1 | 2 | 3 | 4 | 5 | 6 |
| μονάδες | 50 | 100 | 150 | 200 | 250 | 300 |
|  |  |  |  |  |  |  |

 **6. ΒΑΘΜΟΣ ΒΑΣΙΚΟΥ ΤΙΤΛΟΥ ΣΠΟΥΔΩΝ (για ΠΕ και ΤΕ οι μονάδες του βασικού τίτλου με 2 δεκαδικά ψηφία πολλαπλασιάζονται με το 40, ενώ για ΔΕ με το 20)**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| κατηγορίες ΠΕ & ΤΕ | 5 | … | 5,5 | … | 6 | … | 6,5 | … | 7 | … | 7,5 | … | 8 | … | 8,5 | … | 9 | … | 9,5 | … | 10 |
| κατηγορία ΔΕ | 10 | … | 11 | … | 12 | … | 13 | … | 14 | … | 15 | … | 16 | … | 17 | … | 18 | … | 19 | … | 20 |
| μονάδες | 200 | … | 220 | … | 240 | … | 260 | … | 280 | … | 300 | … | 320 | … | 340 | … | 360 | … | 380 | … | 400 |

**7. ΔΙΔΑΚΤΟΡΙΚΟ ΔΙΠΛΩΜΑ (**για τις κατηγορίες **ΠΕ και ΤΕ 150 μονάδες)** \*

**8. ΜΕΤΑΠΤΥΧΙΑΚΟΣ ΤΙΤΛΟΣ (**για τις κατηγορίες **ΠΕ και ΤΕ** αυτοτελής μεταπτυχιακός τίτλος **70 μονάδες)** \*

**9. ΕΝΙΑΙΟΣ ΚΑΙ ΑΔΙΑΣΠΑΣΤΟΣ ΤΙΤΛΟΣ ΣΠΟΥΔΩΝ ΜΕΤΑΠΤΥΧΙΑΚΟΥ ΕΠΙΠΕΔΟΥ (**για τις κατηγορίες **ΠΕ και ΤΕ** integrated master **35 μονάδες)** \*

**10. ΔΕΥΤΕΡΟΣ ΤΙΤΛΟΣ ΣΠΟΥΔΩΝ** \*

 **α. Δεύτερος τίτλος σπουδών (**για τις κατηγορίες **ΠΕ και ΤΕ,** της ίδιας εκπαιδευτικής βαθμίδας **30 μονάδες)**

 **β. Δεύτερος τίτλος σπουδών (για την κατηγορία ΔΕ, της ίδιας εκπαιδευτικής βαθμίδας 25 μονάδες)**

**11. ΕΜΠΕΙΡΙΑ (7 μονάδες ανά μήνα εμπειρίας και έως 84 μήνες)**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| μήνες εμπειρίας | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | … | 57 | 58 | 59 | 84 και άνω |
| μονάδες | 7 | 14 | 21 | 28 | 35 | 42 | 49 | 56 | 63 | 70 | 77 | 84 | 91 | 98 | … | 399 | 406 | 413 | 588 |

**12. ΑΝΑΠΗΡΙΑ ΥΠΟΨΗΦΙΟΥ ΜΕ ΠΟΣΟΣΤΟ ΤΟΥΛΑΧΙΣΤΟΝ 50% (200 μονάδες)**

**13. ΑΝΑΠΗΡΙΑ ΓΟΝΕΑ, ΤΕΚΝΟΥ, ΑΔΕΛΦΟΥ Ή ΣΥΖΥΓΟΥ (130 μονάδες)**

**\*****Τα κριτήρια 7, 8, 9, και 10 υπολογίζονται αθροιστικά για τους/τις κατόχους διδακτορικού και μεταπτυχιακού τίτλου σπουδών και ενιαίου και αδιάσπαστου τίτλου σπουδών μεταπτυχιακού επιπέδου (intergrated master) και δεύτερου τίτλου σπουδών. Σε περίπτωση ύπαρξης περισσοτέρων του ενός διδακτορικών διπλωμάτων ή/και μεταπτυχιακών τίτλων ή/και ενιαίου και αδιάσπαστου τίτλου σπουδών μεταπτυχιακού επιπέδου (integrated master), ή/και δεύτερου τίτλου σπουδών, βαθμολογείται επιπλέον ένας μόνο εξ αυτών των τίτλων και εάν πρόκειται για μη ομοιόβαθμους τίτλους, βαθμολογείται ο υψηλότερος εξ αυτών, λαμβάνοντας σε κάθε περίπτωση το ήμισυ των μονάδων που αντιστοιχούν στον οικείο τίτλο σπουδών.**

**ΕΜΠΕΙΡΙΑ**

**ΒΑΘΜΟΛΟΓΟΥΜΕΝΗ ΕΜΠΕΙΡΙΑ ΥΠΟΨΗΦΙΩΝ ΚΑΤΗΓΟΡΙΑΣ ΠΑΝΕΠΙΣΤΗΜΙΑΚΗΣ (ΠΕ) ΕΚΠΑΙΔΕΥΣΗΣ**

|  |
| --- |
| Ως βαθμολογούμενη εμπειρία για τον παρακάτω κωδικό απασχόλησης νοείται η απασχόληση με σχέση εργασίας ή σύμβαση έργου στο δημόσιο ή ιδιωτικό τομέα ή άσκηση επαγγέλματος σε καθήκοντα ή έργα **συναφή με το αντικείμενο** **της ειδικότητας** **που ζητείται για την εκτέλεση του έργου («\*Περιγραφή Καθηκόντων» της Ανακοίνωσης)**. |
| **ΚΩΔΙΚΟΣ ΑΠΑΣΧΟΛΗΣΗΣ** | **ΕΜΠΕΙΡΙΑ ΚΑΙ ΤΡΟΠΟΣ ΑΠΟΔΕΙΞΗΣ** |
| **100** | Η εμπειρία λαμβάνεται υπόψη **μετά τη λήψη του βασικού τίτλου σπουδών** με τον οποίο οι υποψήφιοι μετέχουν στη διαδικασία επιλογής. Για την απόδειξη της εμπειρίας αυτής βλ. δικαιολογητικά **περίπτωση Β** **ή Ειδικές περιπτώσεις απόδειξης εμπειρίας** του Παραρτήματος ανακοινώσεων Συμβάσεων Μίσθωσης έργου ΣΜΕ- **ΚΕΦΑΛΑΙΟ I., στοιχείο11**. Πιστοποιητικά απόδειξης εμπειρίας. |

**Οι τρόποι υπολογισμού της εμπειρίας περιγράφονται αναλυτικά στο «Παράρτημα ανακοινώσεων Συμβάσεων Μίσθωσης Έργου (ΣΜΕ)» (βλ. ΚΕΦΑΛΑΙΟ IΙ., ενότητα Ε., υποενότητα «ΤΡΟΠΟΙ ΥΠΟΛΟΓΙΣΜΟΥ ΕΜΠΕΙΡΙΑΣ»).**

**Επισημαίνεται** ότι η Υπεύθυνη Δήλωση για την απόδειξη της εμπειρίας, όπου απαιτείται, προσκομίζεται σε κάθε περίπτωση σύμφωνα με το ανωτέρω Παράρτημα, καθόσον η βεβαίωση προϋπηρεσίας του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) έχει καθαρά πληροφοριακό χαρακτήρα ως προς την ειδικότητα, σύμφωνα με το υπ’ αριθμ. 8657/12-1-2020 έγγραφο του Τμήματος Ασφάλισης Μισθωτών του e-ΕΦΚΑ.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλ. ΠΙΝΑΚΑ Β), των λοιπών ιδιοτήτων τους και της εμπειρίας τους οφείλουν να υποβάλλουν **ηλεκτρονικά και ταχυδρομικά, με συστημένη επιστολή,** όλα τα απαιτούμενα από την παρούσα ανακοίνωση και το **«Παράρτημα ανακοινώσεων Συμβάσεων Μίσθωσης Έργου (ΣΜΕ)»** δικαιολογητικά, σύμφωνα με τα οριζόμενα στην ενότητα «ΠΡΟΣΚΟΜΙΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ» του Κεφαλαίου Ι του ανωτέρω Παραρτήματος.

Τίτλοι, πιστοποιητικά και βεβαιώσεις **της αλλοδαπής** που απαιτούνται από την Ανακοίνωση **πρέπει** απαραιτήτως **να συνοδεύονται** από **επίσημη μετάφρασή τους** στην ελληνική γλώσσα και να έχουν επικυρωθεί, ***σύμφωνα με τα οριζόμενα στο «Παράρτημα Ανακοινώσεων Συμβάσεων Μίσθωσης Έργου (ΣΜΕ)»*** *με σήμανση έκδοσης* ***«6-7-2021»* και ειδικότεραστην τελευταία ενότητα του Κεφαλαίου Ι με τίτλο «ΠΡΟΣΚΟΜΙΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ».**

Σημειώνεται ότι από **1.9.2021** (κατάργηση μεταφραστικής υπηρεσίας Υπουργείου Εξωτερικών 31/8/2021- άρθρο 478 παρ. 6 ν. 4781/2021)**,** οι υποψήφιοι μπορούν να αναζητούν και να επιλέγουν μεταφραστή στη διεύθυνση metafraseis.services.gov.gr ή **μέσω της εφαρμογής «Πιστοποιημένοι Μεταφραστές» της Ενιαίας Ψηφιακής Πύλης gov.gr.** Συγκεκριμένα, η πρόσβαση στην εφαρμογή θα γίνεται ακολουθώντας τα εξής βήματα: πληκτρολόγηση της διεύθυνσης [www.gov.gr](http://www.gov.gr), επιλογή της κατηγορίας Πολίτης και καθημερινότητα, και στη συνέχεια επιλογή Μεταφράσεις, Αναζήτηση πιστοποιημένου μεταφραστή, Είσοδος στην υπηρεσία.

**ΚΕΦΑΛΑΙΟ ΠΡΩΤΟ: Δημοσίευση της ανακοίνωσης**

**Περίληψη** της παρούσας ανακοίνωσης, η οποία πρέπει να περιέχει υποχρεωτικά τα προβλεπόμενα στην παρ. 1 του άρθρου 41 του Ν. 4765/2021 στοιχεία και τα όρια ηλικίας της παρ.1 του άρθρου 39 του ως άνω νόμου, **να δημοσιευθεί** σε δύο (2) ημερήσιες ή εβδομαδιαίες τοπικές εφημερίδες της Περιφερειακής Ενότητας Κεντρικού Τομέα Αθηνών εφόσον εκδίδονται. Σε περίπτωση που εκδίδεται μία εφημερίδα (ημερήσια ή εβδομαδιαία) η δημοσίευση θα γίνει στην εφημερίδα αυτή δύο (2) φορές.

**Ανάρτηση** της ανακοίνωσης, να γίνει **στον διαδικτυακό τόπο του ΑΣΕΠ, μετά την κοινοποίηση της έγκρισής της** στην υπηρεσία μας. **Εντός είκοσι (20) ημερών** από την κοινοποίηση ή έγκριση ή τροποποίησή της από το Α.Σ.Ε.Π. η ανακοίνωση **μαζί** με το «Παράρτημα ανακοινώσεων Συμβάσεων Μίσθωσης έργου ΣΜΕ» με σήμανση έκδοσης «**06-07-2021**» και τα Ειδικά Παραρτήματα: (**Α1) Απόδειξης Χειρισμού Η/Υ,** με σήμανση έκδοσης **«31-08-2021» και** (Α2) Απόδειξης Γλωσσομάθειας**,** με σήμανση έκδοσης **«07-12-2020»,** και την προθεσμία υποβολής των αιτήσεων **να αναρτηθούν** στο κατάστημα της υπηρεσίας μας και στον διαδικτυακό τόπο αυτής [(https://www.efka.gov.gr](file:///C%3A%5CUsers%5C%CE%A0%CE%AC%CE%BD%CE%BF%CF%82%5CDesktop%5C%CE%A3%CE%9C%CE%95%5C%CE%A3%CE%9C%CE%95_e-%CE%95%CE%A6%CE%9A%CE%91%5C%28https%3A%5Cwww.efka.gov.gr)) καθώς και στον χώρο των ανακοινώσεων του δημοτικού καταστήματος του **δήμου Αθηναίων**, στον οποίο αυτή εδρεύει. Επιπλέον, **να αναρτηθεί** και στο πρόγραμμα **«Διαύγεια»**. Για κάθε ανάρτηση που διενεργείται σε κατάστημα, θα συνταχθεί και **σχετικό πρακτικό ανάρτησης** (σύμφωνα με την παρ. 2 του άρθρου 41 του Ν. 4765/2021, όπως ισχύει), το οποίο θα αποσταλεί **αυθημερόν** στο ΑΣΕΠ στο e-mail: **sme @asep.gr**.

**ΚΕΦΑΛΑΙΟ ΔΕΥΤΕΡΟ: Υποβολή αιτήσεων συμμετοχής**

Οι ενδιαφερόμενοι θα πρέπει να εισέλθουν με τη χρήση των προσωπικών τους **κωδικών TAXISnet** στην ηλεκτρονική διεύθυνση[**https://www.efka.gov.gr/aitisi-sme.php**](https://www.efka.gov.gr/aitisi-sme.php)**, και να συμπληρώσουν τα πεδία της ηλεκτρονικής αίτησης,** τα οποία περιλαμβάνουν τα βασικά στοιχεία ταυτότητας των ενδιαφερομένων, καθώς και τα επιπλέον στοιχεία τους όπως τίτλοι σπουδών, λοιπά απαιτούμενα προσόντα, βαθμολογούμενα κριτήρια, κατάλογος συνημμένων δικαιολογητικών, όπως αυτά αναφέρονται στο έντυπο της αίτησης του ΑΣΕΠ με κωδικό **εντυπο ασεπ ΣΜΕ 1ΠΕ/ΤΕ**

**Σε κάθε περίπτωση οι υποψήφιοι πρέπει να συμβουλεύονται τις σχετικές οδηγίες που θα αναρτηθούν στην ιστοσελίδα του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) για την συγκεκριμένη διαδικασία.**

**Μετά την υποβολή θα εμφανιστεί στην οθόνη μήνυμα ότι η αίτηση υποβλήθηκε επιτυχώς και ο/η υποψήφιος/α θα λάβει αύξοντα αριθμό της αίτησης. Μέχρι την ημερομηνία λήξης προθεσμίας της καταχώρισης των στοιχείων στην ηλεκτρονική εφαρμογή του e-ΕΦΚΑ οι ενδιαφερόμενοι θα μπορούν να εισέλθουν να διορθώσουν την αίτησή τους στο πεδίο «ΔΙΟΡΘΩΣΗ ΤΗΣ ΑΙΤΗΣΗΣ».**

**Στη συνέχεια ο υποψήφιος θα εκτυπώσει την αίτηση, θα την υπογράψει και θα την αποστείλει ταχυδρομικά με συστημένη επιστολή, μαζί με τα απαιτούμενα δικαιολογητικά, στα γραφεία μας στην ακόλουθη διεύθυνση:**

**Ηλεκτρονικός Εθνικός Φορέας Κοινωνικής Ασφάλισης (e-ΕΦΚΑ),**

**Διεύθυνση Ανθρώπινου Δυναμικού,**

**Ακαδημίας 22 (4ος όροφος),**

**Τ.Κ.: 106 71, Αθήνα,**

όπου στο φάκελο θα αναγράφεται ως θέμα:

***«Υποβολή αίτησης και δικαιολογητικών στο πλαίσιο της ανακοίνωσης υπ’ αριθμ.: ΣΜΕ1/2021 για την σύναψη συμβάσεων μίσθωσης έργου».***

***Σημειώνεται* ότι αιτήσεις που υποβάλλονται ηλεκτρονικά και δεν ακολουθεί ταχυδρομική αποστολή των δικαιολογητικών δεν θα λαμβάνονται υπόψη. Είναι υποχρεωτική η ηλεκτρονική υποβολή των αιτήσεων και η ταχυδρομική αποστολή των δικαιολογητικών με την ενυπόγραφη αίτηση. Επίσης, ανυπόγραφες αιτήσεις δεν γίνονται δεκτές.**

**Επισημαίνεται: ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, *η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα.* Οι υποψήφιοι διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς το Φορέα.**

**Η προθεσμία καταχώρισης των στοιχείων των ενδιαφερομένων στην ηλεκτρονική εφαρμογή του e-ΕΦΚΑ και εκτύπωσης των αιτήσεων είναι δέκα (10) ημέρες (υπολογιζόμενες ημερολογιακά)** και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής της στο κατάστημα της υπηρεσίας μας, στον διαδικτυακό τόπο του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) (https://www.efka.gov.gr), καθώς και στον χώρο των ανακοινώσεων του δημοτικού καταστήματος του δήμου Αθηναίων, εφόσον η ανάρτηση είναι τυχόν μεταγενέστερη της δημοσίευσης στις εφημερίδες. **Η προθεσμία υποβολής των εκτυπωμένων αιτήσεων και των συνημμένων σε αυτές δικαιολογητικών είναι συνολικά δώδεκα (12) ημέρες (υπολογιζόμενες ημερολογιακά),** ήτοι δύο επιπλέον ημέρες μετά τη λήξη της προθεσμίας καταχώρισης των στοιχείων των ενδιαφερομένων στην ηλεκτρονική εφαρμογή **του e-ΕΦΚΑ**. Η ανωτέρω προθεσμία λήγει με την παρέλευση ολόκληρης της τελευταίας ημέρας και  εάν αυτή είναι, κατά νόμο, εξαιρετέα  (δημόσια αργία) ή μη εργάσιμη,  τότε η λήξη της προθεσμίας μετατίθεται την επόμενη εργάσιμη ημέρα. Το εμπρόθεσμο των αιτήσεων κρίνεται με βάση την ημερομηνία που φέρει ο φάκελος της ταχυδρομικής αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

**ΚΕΦΑΛΑΙΟ ΤΡΙΤΟ: Κατάταξη υποψηφίων**

Αφού η υπηρεσία μας επεξεργαστεί τις αιτήσεις των υποψηφίων, τους κατατάσσει, εφόσον πληρούν τις προυποθέσεις σε προσωρινούς πίνακες κατά κατηγορία, κλάδο ή ειδικότητα και κατά φθίνουσα σειρά βαθμολογίας, βάσει των κριτηρίων του νόμου (όπως αναλυτικά αναφέρονται στο Παράρτημα της ανακοίνωσης).

Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με σύμβαση μίσθωσης έργου, πραγματοποιείται ως εξής:

1. **Προηγούνται** στην κατάταξη οι υποψήφιοι που διαθέτουν τα **κύρια προσόντα** της ειδικότητας και ακολουθούν οι έχοντες τα επικουρικά *(Α΄, Β΄ επικουρίας κ.ο.κ.)*.

2. Η κατάταξη μεταξύ των υποψηφίων που έχουν τα ίδια προσόντα *(κύρια ή επικουρικά)* γίνεται κατά φθίνουσα σειρά με βάση τη **συνολική βαθμολογία** που συγκεντρώνουν από τα βαθμολογούμενα κριτήρια κατάταξης *(χρόνος ανεργίας, πολυτεκνική ιδιότητα, τριτεκνική ιδιότητα, μονογονεϊκή ιδιότητα, αριθμός ανήλικων τέκνων, βαθμός τίτλου σπουδών, διδακτορικό δίπλωμα, αυτοτελής μεταπτυχιακός τίτλος, ενιαίος και αδιάσπαστος τίτλος μεταπτυχιακού επιπέδου (integrated master), δεύτερος τίτλος σπουδών, εμπειρία, αναπηρία υποψηφίου, αναπηρία συγγενικού ατόμου)*.

3. Στην περίπτωση **ισοβαθμίας** υποψηφίων στη συνολική βαθμολογία προηγείται αυτός που έχει τις περισσότερες μονάδες στο πρώτο βαθμολογούμενο κριτήριο *(χρόνος ανεργίας)* και, αν αυτές συμπίπτουν, αυτός που έχει τις περισσότερες μονάδες στο δεύτερο κριτήριο *(πολύτεκνος γονέας και τέκνο πολύτεκνης οικογένειας)* και ούτω καθεξής. Αν οι υποψήφιοι και πάλι ισοβαθμούν, προηγείται ο μεγαλύτερος στην ηλικία με βάση την ημερομηνία γέννησής του, ενώ, αν εξαντληθούν όλα τα παραπάνω κριτήρια, η μεταξύ τους σειρά καθορίζεται με δημόσια κλήρωση.

**ΚΕΦΑΛΑΙΟ ΤΕΤΑΡΤΟ: Ανάρτηση πινάκων και υποβολή ενστάσεων**

Η υπηρεσία μας **θα αναρτήσει,** **εντός τριάντα (30) ημερών** από την ημερομηνία λήξης προθεσμίας υποβολής των αιτήσεων, **τους πίνακες κατάταξης,** **απορριπτέων και προσληπτέων** στο κατάστημα και στον διαδικτυακό της τόπο, τους οποίους πρέπει να αποστείλει **άμεσα** για έλεγχο στο ΑΣΕΠ, ενώ θα συνταχθεί **και** **σχετικό** **πρακτικό ανάρτησης** (σύμφωνα με την παρ. 5 του άρθρου 41 του Ν. 4765/2021) το οποίο θα υπογραφεί από δύο (2) υπαλλήλους της υπηρεσίας. Οι υποψήφιοι που εγγράφονται σε πίνακα απορριπτέων εμφανίζονται χωρίς τη δημοσιοποίηση προσωπικών τους δεδομένων. Το πρακτικό αυτό θα αποσταλεί **αυθημερόν** στο ΑΣΕΠ στο e-mail: **sme@asep.gr**.

Κατά των πινάκων αυτών, επιτρέπεται στους ενδιαφερόμενους η άσκηση **ένστασης**, μέσα σε αποκλειστική **προθεσμία δέκα (10) ημερών (υπολογιζόμενες ημερολογιακά)**, η οποία αρχίζει από την επόμενη ημέρα της ανάρτησής τους στον διαδικτυακό μας τόπο. Η ένσταση **υποβάλλεται αποκλειστικά με ηλεκτρονικό τρόπο στο ΑΣΕΠ στη διεύθυνση ηλεκτρονικού ταχυδρομείου** (prosl.enstasi@asep.gr) και, για να εξεταστεί, πρέπει να συνοδεύεται από αποδεικτικό καταβολής **παραβόλου είκοσι ευρώ (20 €)**, που έχει εκδοθεί **είτε** μέσω της εφαρμογής του ηλεκτρονικού παραβόλου (e-παράβολο), βλ. λογότυπο «ΗΛΕΚΤΡΟΝΙΚΟ ΠΑΡΑΒΟΛΟ» στον διαδικτυακό τόπο του ΑΣΕΠ (www.asep.gr), **είτε** από Δημόσια Οικονομική Υπηρεσία (Δ.Ο.Υ.). Ο υποψήφιος πρέπει να αναγράψει τον κωδικό/αριθμό του παραβόλου στην ένσταση και να καταβάλει το αντίτιμο του ηλεκτρονικού παραβόλου μέχρι τη λήξη προθεσμίας υποβολής των ενστάσεων. Σε περίπτωση που η υποβληθείσα ένσταση γίνει δεκτή, το καταβληθέν ποσό επιστρέφεται στον ενιστάμενο.

Η υπηρεσία οφείλει να αναρτήσει τους πίνακες προσληπτέων και στο πρόγραμμα «Διαύγεια» και να αποστείλει στο ΑΣΕΠ εντός **τριών (3)** εργάσιμων ημερών φωτοαντίγραφα των αιτήσεων και των δικαιολογητικών των υποψηφίων που έχουν υποβάλει ένσταση κατά των πινάκων κατάταξης.

**ΚΕΦΑΛΑΙΟ ΠΕΜΠΤΟ: Πρόσληψη**

Η υπηρεσία προβαίνει στη σύναψη σύμβασης μίσθωσης έργου με τους επιλεγέντες υποψηφίους **αμέσως μετά** την κατάρτιση των πινάκων κατάταξης. Οι υποψήφιοι που θα επιλεγούν θα λάβουν εκπαίδευση διάρκειας δύο (2) μηνών, σύμφωνα με την υπ’ αριθμ. 50970/15-07-2021 Κοινή Υπουργική Απόφαση(ΦΕΚ3196/τ.Β΄/21-07-2021). Τυχόν **αναμόρφωση** των πινάκων βάσει αυτεπάγγελτου ή κατ΄ ένσταση ελέγχου του ΑΣΕΠ που συνεπάγεται ανακατάταξη των υποψηφίων, εκτελείται **υποχρεωτικά** από το φορέα, ενώ λύεται η σύμβαση μίσθωσης έργου με τους υποψηφίους οι οποίοι δεν δικαιούνται απασχόλησης βάσει της νέας κατάταξης. Οι υποψήφιοι αυτοί λαμβάνουν τις αποδοχές που προβλέπονται για την απασχόλησή τους έως την ημέρα της λύσης της σύμβασης, χωρίς οποιαδήποτε αποζημίωση από την αιτία αυτή.

Απασχολούμενοι που αποχωρούν πριν από τη λήξη της σύμβασής τους, **αντικαθίστανται** με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν.

Σε κάθε περίπτωση, οι υποψήφιοι που επιλέγονται είτε κατόπιν αναμόρφωσης των πινάκων από το ΑΣΕΠ είτε λόγω αντικατάστασης αποχωρούντων υποψηφίων, απασχολούνται για το **υπολειπόμενο**, κατά περίπτωση, χρονικό διάστημα και μέχρι συμπληρώσεως της **εγκεκριμένης διάρκειας** της σύμβασης μίσθωσης έργου.

**ΑΝΑΠΟΣΠΑΣΤΟ ΤΜΗΜΑ της παρούσας ανακοίνωσης αποτελεί και το *«Παράρτημα ανακοινώσεων Συμβάσεων Μίσθωσης Έργου (ΣΜΕ)»* με σήμανση έκδοσης «06-07-2021», το οποίο περιλαμβάνει: i) τα δικαιολογητικά που απαιτούνται για την έγκυρη συμμετοχή των υποψηφίων στη διαδικασία επιλογής και ιι) οδηγίες για τη συμπλήρωση της αίτησης – υπεύθυνης δήλωσης με κωδικό εντυπο ασεπ ΣΜΕ 1ΠΕ/ΤΕ, σε συνδυασμό με επισημάνσεις σχετικά με τα προσόντα και τα βαθμολογούμενα κριτήρια κατάταξης των υποψηφίων σύμφωνα με τις ισχύουσες κανονιστικές ρυθμίσεις.· Οι ενδιαφερόμενοι μπορούν να έχουν πρόσβαση στο Παράρτημα αυτό, αλλά και στα Ειδικά Παραρτήματα: (Α1)** **Απόδειξης Χειρισμού Η/Υ, με σήμανση έκδοσης «31-08-2021» και (Α2) Απόδειξης Γλωσσομάθειας, με σήμανση έκδοσης «07-12-2020»** **μέσω του δικτυακού τόπου του ΑΣΕΠ (www.asep.gr) και συγκεκριμένα μέσω της ίδιας διαδρομής που ακολούθησαν και για την αναζήτηση του εντύπου της αίτησης, δηλαδή: Κεντρική σελίδα 🡪 Πολίτες 🡪 Έντυπα – Διαδικασίες 🡪 Διαγωνισμών Φορέων🡪 Μίσθ. Έργου ΣΜΕ**·

**Ο ΔΙΟΙΚΗΤΗΣ e-ΕΦΚΑ**

 **ΠΑΝΑΓΙΩΤΗΣ ΔΟΥΦΕΞΗΣ**